  Туспуктэм: vk.com (Александр Бречалов) Майя Бывальцева Ижысь 88 номеро школаын ыбылӥськон дыръя сӧсырмем 23 адями эмъяськонние интыямын. Со сярысь Удмуртилэн тӧроез Александр Бречалов ивортӥз. « Али эмъюртъёсын 23 пациентъёсты эмчиос чаклало: 21 пиналъёсты, кык бадӟымъёсты. 12 адямилэн тазалыкез секыт, мукетъёсызлэн – шоро-куспо секыт » Александр Бречалов, Удмуртилэн тӧроез Россиысь тазалыкез утёнъя министрен Михаил Мурашкоен ӵош шугадӟонэ шедемъёслэн тазалыксыя кенешон ортчытӥзы. Шимучыр интыын 26 эм бригадаос ужазы. Сӧсырмемъёсты тужгес выль тӥрлыкен эмъюртъёсы интыязы – Нырысетӥ элькун эмъюртэ но Нылпиослы клиникая элькун эмъюртэ. Россиысь тазалыкез утёнъя министерстволэн пумкылъянэзъя (решение) Удмуртие Татарстанысь 18 ӧнерчиосты келязы. Со сяна, Россиысь МЧС-лэн самолётэныз федерал клиникаосысь 17 адями вуиз. Эмчиос ӵошен эскеронъёс ортчытозы но котькуд пациентъя эмърттэт сётон пумысен пумкылъян кутозы. Росси азьмуртлэн Приволжск федерал округъя ужоскето муртэз Игорь Комаров, кунысь тазалыкез утёнъя министр Михаил Мурашко, калыкез дышетонъя министр Сергей Кравцов Удмуртилэн тӧроеныз Александр Бречаловен ӵош 88 номеро школа вӧзын радъям буре ваён интые сяськоас понӥзы. Тодэ вайытом, Ижкарысь 88 номеро школаын ыбылӥськон сярысь ивортон 26-тӥ куарусёнэ 9 час 46 минутэ вуиз. Уголовной ужез Россиысь Следствиосъя комитетл нуоз. Йыртэмсь тодмамын – со Ижкарын 1988-тӥ арын вордскем воргорон. 26-29 куарусёнэ Удмуртиын кайгырон нуналъёс луозы. Тегъёс: Тазалык Шимучыръёс Удмуртия  